Il-President tal-GRTU jgħid li l-miżuri li ħabbar il-PM mhumiex se jsalvaw l-impjiegi F'filmat pjuttost imqanqal il-President tal-General Retailers and Traders Union (GRTU) Paul Abela qal li għall-ħaddiema l-miżuri li ħabbar il-Gvern nhar is-Sibt ma jiswew xejn u jwissi li sa xahrejn oħra - jekk il-Gvern skontu, jibqa' ma jagħmel xejn l-ħaddiem se jitlef xogħlu. "Tliet kwarti tal-miżuri li ħabbar il-Gvern ma jiswew xejn," qal Abela filwaqt li sostna li l-ħaddiem se jitlef xogħolu. Kompla jgħid illi l-GRTU ma kinitx ikkonsultata u sostna li l-Gvern irid jieħu miżuri li bis-serjetà jipproteġu lill-ħaddiem, "mhux hu ma ħariġx ċenteżmu wieħed," qal b'referenza għall- avviż legali dwar ħlas ta' leave tal-kwarantina . "Għandu €600 miljun minn tal-passaporti ... jekk ma jieħux azzjoni l-ekonomija se tikkollassa u jkun kollu tort tiegħek Prim Ministru.  Dawn il-miżuri m'huma se jwasslu imkien."